OpenLLM-France/wikimedia huggingface dataset:
# Palau Baltà

El Palau Baltà, també conegut com a Palau del Fraret o Can Babau, és una casa senyorial d'estil gòtic de Vilafranca del Penedès, Alt Penedès. Data del segle xiv. Va ser construït per Francesc Babau i àmpliament reformat el 1522. És una obra declarada bé cultural d'interès nacional.

## Descripció

Palau gòtic amb tres façanes exteriors que donen a la plaça de Jaume I i als carrers de la Torre i d'Escudellers. Consta de planta baixa, un pis i golfes i està cobert de teula àrab. La façana principal presenta dues torres laterals elevades respecte del cos central, una portalada d'arc de mig punt descentrada i una petita tribuna central amb finestres coronelles. A la part interior hi ha un pati amb escalinates, actualment cobert, un finestral gòtic, una galeria alta d'arcs apuntats i golfes. El material constructiu és la pedra.

## Història

Situat al nucli històrico-monumental més important de Vilafranca. Les dades de la bibliografia existent sobre l'edifici són confuses. Sembla que fou construït en una data posterior al 1308 per la família Babau al lloc on hi havia l'antic castell de la vila. El 1522 va ser ampliat amb unes cases del carrer d'Escudellers i la façana va ser unificada. El 1750 la casa va passar a Ramon de Sarriera, marquès de la Manresana. Més endavant fou hostal (del "Pepet Vermell"). El 1859 fou adquirit per Josep Baltà i posteriorment va ser restaurat i modificat (quan se li afegí la tribuna central). El 1977 el Museu de Vilafranca i la Caixa d'Estalvis del Penedès van llogar la planta baixa per a utilitzar-la com a auditori ("Fòrum Baltà"), a més d'instal·lar-hi diverses sales d'exposició.

## Referències

* ↑ «Fitxa Palau Baltà». Cercador Inventari del Patrimoni Arquitectònic. Generalitat de Catalunya. [Consulta: 29 desembre 2011].
* ↑ «Palau Baltà». Ajuntament de Vilafranca del Penedès. Arxivat de l'original el 2011-09-06. [Consulta: 18 agost 2011].
* 1 2 3 «Palau Baltà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].

## Enllaços externs

* Palau Baltà, fitxa del catàleg de l'Ajuntament
# Cantó de Thônes

El cantó de Thônes és un cantó francès del departament de l'Alta Savoia, situat al districte d'Annecy. Té 10 municipis i el cap és Thônes.

## Municipis

* La Balme-de-Thuy
* Le Bouchet
* Les Clefs
* La Clusaz
* Le Grand-Bornand
* Manigod
* Serraval
* Saint-Jean-de-Sixt
* Thônes
* Les Villards-sur-Thônes
Llista dels consellers generals successius :
| Data d'elecció | Identitat | Partit |
| 1945-1964 | M. Pochet-Castilloux | MRP |
| 1964-1982 | Aimé Dupont | DVD després CD, després UDF-CDS |
| 1982-1992 | Jacques Golliet | UDF-CDS |
| 1992- | Jean-Paul Amoudry | UDF-CDS, després NC |
| les dades anteriors no són pas conegudes ||||
# Jocs Asiàtics de 1982

Els Jocs Asiàtics de 1982 es van celebrar del 19 de novembre al 4 de desembre de 1982 a Nova Delhi, Índia.
Fou se segon que aquesta ciutat fou seu dels Jocs Asiàtics. La primera fou l'edició inaugural del 1951. Fou la primera edició que es disputà sota la direcció de l'Olympic Council of Asia (OCA). La Federació dels Jocs Asiàtics, que organitzà les 8 primeres edicions, es dissolgué per formar el nou organisme.
Debutaren els esports de l'hípica, el golf, l'handbol, el rem, i l'hoquei sobre herba femení. Aquesta edició va veure l'inici del domini de la Xina al medaller. Fins aleshores el país amb més medalles havia estat el Japó. Per primer cop els Jocs van ser retransmesos per televisió en color. La mascota dels jocs fou Appu, un petit elefant.

## Esports

| Tir amb arc Atletisme Bàdminton Basquetbol Boxa Piragüisme Ciclisme | Hípica Futbol Golf Gimnàstica Handbol Hoquei sobre herba Vela | Tir olímpic Natació Tennis de taula Tennis Voleibol Halterofília Lluita |

## Medaller

| Posició | País | | | | Total |
| 1 | R.P. de la Xina | 61 | 51 | 41 | 153 |
| 2 | Japó | 57 | 52 | 44 | 153 |
| 3 | Korea | 28 | 28 | 37 | 93 |
| 4 | DPR Korea | 17 | 19 | 20 | 56 |
| 5 | Índia | 13 | 19 | 25 | 57 |
| 6 | Indonèsia | 4 | 4 | 7 | 15 |
| 7 | Iran | 4 | 4 | 4 | 12 |
| 8 | Pakistan | 3 | 3 | 5 | 11 |
| 9 | Mongolia | 3 | 3 | 1 | 7 |
| 10 | Filipines | 2 | 3 | 9 | 14 |
| 11 | Iraq | 2 | 3 | 4 | 9 |
| 12 | Tailàndia | 1 | 5 | 4 | 10 |
| 13 | Kuwait | 1 | 3 | 3 | 7 |
| 14 | Síria | 1 | 1 | 1 | 3 |
| 15 | Malàisia | 1 | 0 | 3 | 4 |
| 16 | Singapur | 1 | 0 | 2 | 3 |
| 17 | Afghanistan | 0 | 1 | 0 | 1 |
| 18 | Líban | 0 | 0 | 1 | 1 |
| 19 | Bahrain | 0 | 0 | 1 | 1 |
| 20 | Hong Kong | 0 | 0 | 1 | 1 |
| 21 | Qatar | 0 | 0 | 1 | 1 |
| 22 | Vietnam | 0 | 0 | 1 | 1 |
| Total | Total | 199 | 199 | 215 | 613 |

## Enllaços externs

* IX Jocs Asiàtics a Olympic Council of Asia Arxivat 2004-09-23 a Wayback Machine.
# Tina Ferreira

María Cristina Ferreira Acosta (Pando, 14 de maig de 1972), coneguda com a Tina Ferreira, és una ballarina, presentadora i actriu uruguaiana, coneguda per les seves participacions en comparses de Carnaval.
Tina Ferreira és filla de Rosa Acosta i José Ferreira. Amb 18 anys, el director d'una comparsa de candombe, José de Lima, la va contractar per encapçalar el seu espectacle Marabunta. Aquest any va obtenir el premi a la millor vedet de la desfilada de Llamadas i del concurs oficial de Carnaval, així com el previ revelació. En els anys següents va participar en les comparses Yambo Kenia, Serenata Africana, Kanela y su Baracutanga, Senegal, Sarabanda, Tronar de Tambores, Aurora, i Triniboa, obtenint setze mencions a la millor vedet entre els concursos oficials de Llamadas i de Carnestoltes.
El 2001 va ser convocada pel documentalista de televisió Daniel Correa per conduir el programa Salas de Naciones, dedicat a la difusió de temes relatius als afrodescendents. Va participar també en diversos programes de televisió, com De Igual a Igual, Sin Misterio, Todo Carnaval 2003, Anticipo de Carnaval 2003, Subrayado Dominical, Pasión de Carnaval, i La Fiesta.
Va integrar l'equip d'assessors de la Presidència de la Junta Departamental de Montevideo i en el 2009 va realitzar el procediment d'avaluació de les Cordes de Tambors per a la Moguda Jove de la Comuna de la capital.
Ha realitzat viatges a Mèxic, Austràlia, Argentina, Xile, els Estats Units d'Amèrica i al Brasil com a representant del candombe i també ha participat com a convidada especial en diferents programes televisius, desfilades de moda, concursos, publicitat, vídeos clips, produccions fotogràfiques i cinema.

## Premis

* 1991, Premi revelació del Concurs de Llamadas, Uruguay.
* 1993, 1995, 1998, 2000, 2001 y 2007, Premi Millor Vedet del Concurs de Carnaval, Uruguai.
* 2001, Premi Morosoli.

## Referències

* ↑ «Tina Ferreira: Las llamadas al interior» (en castellà). Uruguay carnavalero.
* ↑ «Tina Ferreira: "Hacer una Llamada es como correr 10 km"» (en castellà). El Observador, 26-01-2015. Arxivat de l'original el 2015-01-30 [Consulta: 11 juny 2020].
* ↑ «Viene la Embajadora de EE.UU. y Tina Ferreira» (en castellà). El acontecer, 14-01-2013. Arxivat de l'original el 2020-06-10. [Consulta: 11 juny 2020].
# Barabànove

Barabànove (en (ucraïnès): Барабанове) és un poble de la República Autònoma de Crimea a Ucraïna, que el 2014 tenia 97 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Isometria

En matemàtiques, una isometria o isomorfisme isomètric és un isomorfisme amb preservació de distància entre espais mètrics. Les figures geomètriques que es poden relacionar amb una isometria s'anomenen congruents. Les isometries són sovint usades en construccions en les quals un espai està inclòs en un altre.

## Definicions

Siguin X i Y espais mètrics amb mides d$_Y$ i d$_X$. Una funció ƒ: X → Y s'anomena amb preservació de distància si per a qualsevol x,y ∈ X es compleix
    $d_{Y}\left(f(x),f(y)\right)=d_{X}(x,y).$
Una funció amb preservació de distància és automàticament injectiva.
Una isometria global és una funció amb preservació de distància bijectiva. Una isometria de camí és una funció que preserva la mida de les corbes (no necessàriament bijectiva).
Dos espais mètrics X i Y s'anomenen isomètrics si existeix una isometria de X a Y. El conjunt d'isometries d'un espai mètric sobre si mateix forma un grup que respecta la composició de funcions, anomenant grup isomètric.
En una àlgebra associativa, una isometria és una transformació lineal $T$ que compleix que $T(A^{n})=(T(A))^{n}$. Una isometria s'anomena directa si $T(AB)=T(A)T(B)$ i indirecta si $T(AB)=T(B)T(A)$. Les isometries conserven el polinomi característic de la representació matricial de qualsevol element de l'àlgebra.

## Exemples

* Qualsevol reflexió, translació i rotació és una isometria global en espais euclidians.
* La funció R$\to$R definida per $x\mapsto |x|$ és una isometria de camí, però no una isometria global.
* Les aplicacions lineals de C$^n$ sobre si mateix són matrius unitàries.

## Referències

* ↑ Calvet, Ramon G. «On Matrix Representations of Geometric (Clifford) Algebras» (en anglès). Journal of Geometry and Symmetry in Physics, 43, 2017, pàg. 1–36. DOI: 10.7546/jgsp-43-2017-1-36. ISSN: 1312-5192.
# Club Baloncesto Valladolid

* Aquest article tracta sobre el club de bàsquet fundat el 1976 i desaparegut el 2015. No s'ha de confondre amb el Club Baloncesto Ciudad de Valladolid (el club que es va fundar el 2015).
El Club Baloncesto Valladolid és un club de bàsquet de la ciutat de Valladolid. Es va fundar el 31 d'agost de 1976, hereu de l'ADC Castilla. El 2015 va abandonar l'activitat esportiva per motius econòmics, i quedà en procés de liquidació després de passar un concurs de creditors.
És un històric de la Lliga ACB que des de la fundació de l'associació fins a la temporada 2007-08 va estar en totes les temporades en la categoria reina del bàsquet espanyol.

## Patrocinadors

El patrocinador ha canviat al llarg dels anys. En la temporada 1978-79, l'equip es va denominar Impala Tours, per a passar a ser anomenat la temporada següent i fins a 1982 Editorial Miñón. Llavors, des de 1983 fins a 2006 el patrocinador ha estat Fórum Filatélico Financiero, encara que en la temporada 92-93 l'equip es va dir Grupo Libro, que era una sucursal de Fórum. No obstant això, en 2006 l'escàndol financer del grup Fórum ha provocat que l'equip hagi hagut de buscar-se un altre patrocinador principal. Compta amb altres patrocinadors importants com Caja Duero, Renault, o El Árbol o Maxdata. El Grup immobiliari Capitol va patrocinar l'equip les temporades 06-07 i 07-08. La temporada 08-09, quan va baixar a LEB Oro, va competir sense patrocinador. En el retorn a l'ACB, la temporada 09-10, l'equip tingué el patrocinador Blancos de Rueda.
Des del 21 d'octubre de 2014, la multinacional MyWiGo va ser el patrocinador principal del club.

## Penyes

El CB Valladolid tenia tres penyes principals: la Penya Lalo García, denominada així per aquest jugador del club, la Penya El Canastón i el col·lectiu d'animació Pucelaikos. La mascota oficial era el goril·la Tripitongo, i també comptà amb un grup de cheerleaders.

## Historial (2007-2014)

| Temporada | Categoria | Posició | Balanç | Play-offs | Copa |
| Temporada 2007-08 | ACB | 17a | 11-23 | - | - |
| Temporada 2008-09 | LEB Or | | | - | - |
| Temporada 2009-10 | ACB | 13a | 13-21 | - | - |
| Temporada 2010-11 | ACB | 9a | 18-16 | - | - |
| Temporada 2011-12 | ACB | 18a | 8-26 | - | - |
| Temporada 2012-13 | ACB | 16a | 12-22 | - | - |
| Temporada 2013-14 | ACB | 18a | 3-31 | - | - |

## Referències

* ↑ «El CB Valladolid no tiene quién lo liquide» (en castellà). elnortedecastilla.es.
* ↑ [«Club Baloncesto Valladolid a ACB.com (castellà)». Arxivat de l'original el 2012-12-01. [Consulta: 28 novembre 2012]. Club Baloncesto Valladolid a ACB.com (castellà)]

## Enllaços externs

* Club Baloncesto Valladolid - Lloc web oficial
# Gegants del Casc Antic

Gegants del Casc Antic són dos gegants, en Peret el Fanaler i la Marieta de l'Ull Viu, que nasqueren de la voluntat de representar dos barris del nucli antic barceloní, Sant Pere i la Ribera. La figura del gegant representa un fanaler del final de segle xix, ofici molt característic de la zona a l'època. El van batejar amb el nom de Peret per homenatjar el patró del barri, Sant Pere. Té les mans ocupades amb un fanal i una torxa, que el relacionen directament amb la seva ocupació i que s'il·luminen quan és fosc.
La Marieta de l'Ull Viu representa un personatge real que vivia a la Ribera. La llegenda explica que solia anar a la Font del Gat de Montjuïc acompanyada d'un soldat, que més tard la va deixar embarassada i la va abandonar. Aquesta dissort la va fer fugir del barri i va motivar la cançó que ha arribat fins avui. Porta una indumentària ben típica de l'època, com en Peret, i té un cistell amb clavells a l'una mà i un mocador de puntes a l'altra.
La història dels Gegants del Casc Antic arrenca al principi dels noranta. Un grup de joves amants de la cultura popular va voler treure els gegants del barri, tancats de feia anys a les dependències parroquials de Sant Pere de les Puelles, però el rector s'hi va negar. Per això decidiren de crear-ne uns de nous que representessin tot el nucli antic i van encomanar-los a Toni Mujal.
Les figures es van estrenar dia 5 de febrer de 1995 en un acte ben singular, perquè tots els gegants de la Ciutat Vella en van voler ser els padrins.
En Peret el Fanaler i la Marieta de l'Ull Viu celebren la festa pels volts de Sant Pere, el 29 de juny, amb una trobada de gegants. Així mateix, participen sempre en les festes principals de la ciutat, les de la Mercè i les de Santa Eulàlia i, si s'escau, en les d'alguns altres barris de la Ciutat Vella i de les poblacions on són convidats.

## Vegeu també

* Geganta Cati

## Referències

* 1 2 3 4 5 6 7 8 9 «Gegants del Casc Antic». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Pana (Illinois)

Pana és una població dels Estats Units a l'estat d'Illinois. Segons el cens del 2000 tenia 5.614 habitants.

## Demografia

Segons el cens del 2000, Pana tenia 5.614 habitants, 2.317 habitatges, i 1.443 famílies. La densitat de població era de 811,8 habitants/km².
Dels 2.317 habitatges en un 28,6% hi vivien nens de menys de 18 anys, en un 47,2% hi vivien parelles casades, en un 11,5% dones solteres, i en un 37,7% no eren unitats familiars. En el 34,7% dels habitatges hi vivien persones soles el 34,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,5% tenia menys de 18 anys, un 7,7% entre 18 i 24, un 24,6% entre 25 i 44, un 21% de 45 a 60 i un 22,2% 65 anys o més.
L'edat mediana era de 40 anys. Per cada 100 dones de 18 o més anys hi havia 80,6 homes.
La renda mediana per habitatge era de 29.611 $ i la renda mediana per família de 35.406 $. Els homes tenien una renda mediana de 30.519 $ mentre que les dones 18.675 $. La renda per capita de la població era de 14.897 $. Aproximadament l'11,5% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Pana». American Fact Finder. Oficina del Cens dels Estats Units, 12-01-2010.
# Cantó de Tiercé

El cantó de Tiercé és un cantó francès del departament de Maine i Loira, situat al districte d'Angers. Té 8 municipis i el cap es Tiercé.

## Municipis

* Briollay
* Cheffes
* Écuillé
* Feneu
* Montreuil-sur-Loir
* Soucelles
* Soulaire-et-Bourg
* Tiercé

## Història

Llista dels consellers generals successius :
| Data d'elecció | Identitat | Partit |
| 1945-1958 | Arthur Bachelot | RI |
| 1958-1963 | André Cointreau | Moderat |
| 1963-1989 | René Goujon | CD, després UDF-CDS |
| 1989-1994 | Jean-Yves Justeau | Divers droite |
| 1994-2001 | Bernard Guyard | Divers droite |
| 2001- | André Marchand | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 6.162 | 6.456 | 7.175 | 9.613 | 11.064 | 12.311 | 14.986 |
| A partir de 1990: Població sense dobles comptes |||||||
# Javier de Salas y de Milans

Javier de Salas y de Milans (Barcelona, 24 d'agost de 1874 - Barcelona, 18 de desembre de 1957) fou un enginyer i dirigent esportiu català de la dècada de 1930.
Era enginyer de camins de professió.
Entrà a formar part de la junta directiva del RCD Espanyol durant els anys vint. El 13 d'agost de 1931 fou nomenat president del club en assemblea, mantenint els germans De La Riva com a vice-presidents i homes forts del club. Romangué a la presidència entre 1931 i 1933, coincidint amb l'arribada de la República a Espanya. En aquest període el club va perdre el títol de Reial i va aconseguir el títol de campió de Catalunya la temporada 1932-33.

## Referències

* 1 2 3 «Fitxa de Javier de Salas». Periquito.cat. [Consulta: 9 abril 2021].
* 1 2 «Necrológicas (aniversari), pàgina 33». La Vanguardia, 17-12-1958. [Consulta: 9 abril 2021].
* ↑ Pasamar Alzuria, Gonzalo; Ignacio Peiró Martín. Diccionario akal de historiadores españoles contemporáneos (1840-1980). Ediciones AKAL, 2002. Familia de la burguesía industrial barcelonesa ... Javier de Salas i de Milans, ingeniero de caminos y presidente del Español C.F.
* ↑ «Nueva Junta Directiva». La Vanguardia, 16-06-1927. [Consulta: 6 gener 2012].
# Torrent del Collet de la Torrentera

El torrent del Collet de la Torrentera és un torrent que discorre pel termenal entre els termes municipals de Sant Quirze Safaja, a la comarca del Moianès, i de Sant Feliu de Codines, al Vallès Oriental.
Està situat a l'extrem sud del sector de ponent del terme de Samt Quirze Safaja, i en el nord-est del de Sant Feliu de Codines. És afluent del Tenes per la dreta. Es forma a prop i a ponent del punt quilomètric número 2 de la carretera C-1413b, a llevant del Bosc de Fornots i a migdia de la urbanització de les Clotes, des d'on davalla cap a llevant però fent un doble meandre, de primer girant cap al nord-est i després cap al sud-est. Finalment s'aboca en el Tenes al Gorg Negre.

## Enllaços externs

* El torrent del Collet de la Torrentera en el seu entorn, a l'Institut Cartogràfic de Catalunya
# Azle

Azle és una ciutat del Comtat de Tarrant a l'estat de Texas dels Estats Units d'Amèrica.

## Demografia

Segons el cens del 2000 Azle tenia 9.600 habitants., 3.716 habitatges, i 2.701 famílies. La densitat de població era de 452 habitants/km².
Dels 3.716 habitatges en un 35,3% hi vivien nens de menys de 18 anys, en un 57,5% hi vivien parelles casades, en un 11,2% dones solteres, i en un 27,3% no eren unitats familiars. En el 24% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3.
Per edats la població es repartia de la següent manera: un 26,3% tenia menys de 18 anys, un 7,8% entre 18 i 24, un 29,3% entre 25 i 44, un 23,7% de 45 a 60 i un 12,8% 65 anys o més.
L'edat mediana era de 37 anys. Per cada 100 dones de 18 o més anys hi havia 88,1 homes.
La renda mediana per habitatge era de 43.304$ i la renda mediana per família de 51.660$. Els homes tenien una renda mediana de 37.522$ mentre que les dones 26.998$. La renda per capita de la població era de 20.817$. Aproximadament el 6,9% de les famílies i el 9,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Azle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Azle». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Codi ATC A02

El codi ATC A02, descrit com Agents per al tractament d'alteracions causades per àcids, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup A02 és part del grup anatòmic A Sistema digestiu i metabolisme.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QA02...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## A02A Antiàcids

    A02A A Composts de magnesi
    A02A B Composts d'alumini
    A02A C Composts de calci
    A02A D Combinacions i complexos de compost d'alumini, calci i magnesi
    A02A F Antiàcids amb carminatius
    A02A G Antiàcids amb antiespasmòdics
    A02A H Antiàcids amb hidrogencarbonat de sodi
    A02A X Altres combinacions amb antiàcids

## A02B Agents contra l'úlcera pèptica i el reflux gastroesofàgic (RGE)

    A02B A Antagonistes del receptor H2
    A02B B Prostaglandines
    A02B C Inhibidors de la bomba de protons
    A02B D Combinacions per a l'erradicació de l'Helicobacter pylori
    A02B X Altres agents contra l'úlcera pèptica i el reflux gastroesofàgic (RGE)

## Referències

* ↑ «ATC/DDD Index 2016: code A02». WHO Collaborating Centre for Drug Statistics Methodology.
* ↑ «ATCvet Index 2016: code QA02». WHO Collaborating Centre for Drug Statistics Methodology.